text: Psykisk handicappede fra Sønderborg får det bedre i Ghana
  24 januar 2015 kl. 08.23
  En gruppe psykisk handicappede fra Sønderborg rejser nu til Ghana for at bygge et hus. Erfaringer viser nemlig, at de får det meget bedre efter sådan en tur.
  Det er tredje gang, beboere fra opholdsstedet KærBo ved Sønderborg rejser til Ghana. Der skal de være med til at bygge et multikulturhus.
  Og KærBo har gode erfaringer med at sende beboere til det afrikanske land.
  - Det viser sig nemlig, at beboerne får det mærkbart bedre. Medicinforbruget falder, og flere, der i det daglige ?hører stemmer?, fortæller, at stemmerne forsvinder, når de er af sted. Det er tankevækkende, at de positive ændringer kun sker i forbindelse med rejser til Afrika og ikke, når beboerne er på ?normal? ferie, siger Anne Grethe Scharbach, som grundlagde KærBo i 2005.
  Ideen med opholdet i Ghana er, at de psykisk handicappede kan opleve - trods deres diagnoser ? at de kan gøre noget for andre.
  -Lykken er den du oplever, når du gør en forskel, siger Anne Grethe Scharbach.
  Per Jacobsen har været med i Ghana. Han lider af paranoia og skizofreni og hører stemmer hele tiden. Men i Ghana forsvandt de (varighed 1m 30 sek):
  
  